Syda Bbumba

Syda Namirembe Bbumba (sunan ƙarshe wani lokaci ana rubuta Bumba ) (an haife ta a ranar 7 ga watan Janairu 1952) ma'aikacin'ya, akawu 'yar ƙasar Uganda, 'yar siyasa kuma ma'aikaciyar banki. Ta yi aiki a majalisar ministocin Uganda a matsayin Ministar Makamashi da Ma'adanai daga shekarun 2002 zuwa 2006, Ministar Jinsi, Ma'aikata da Ci gaban Jama'a daga shekarun 2006 zuwa 2008, Ministar Kuɗi  daga shekarun 2009 zuwa 2011,  da Ministar Jinsi, Ma'aikata da Ci gaban Jama'a daga shekarun 2011 zuwa 2012. Ta kuma kasance zaɓaɓɓiyar 'yar majalisa mai wakiltar gundumar Nakaseke ta Arewa, gundumar Nakaseke, ta kasance shugabar kwamitin majalisar dokoki kan tattalin arzikin ƙasa sannan kuma shugabar kungiyar hada-hadar bankunan Musulunci ta majalisar dokoki. Ita ce wakiliyar yankin kudu da hamadar Saharar Afirka a kwamitin ba da shawara kan mata na OIC. 

 Tarihi da ilimi 
Syda Bbumba ta halarci Kwalejin Trinity Nabbingo don karatun sakandare.  Ta kuma halarci Makarantar Kolejin Makerere kafin ta shiga jami'a. 

Ta yi digirin farko na kasuwanci (BCom) a fannin Accounting, ta samu daga Jami'ar Makerere a shekarar 1974. Ta halarci Jami'ar Gabashin Anglia da ke Burtaniya, kuma ta yi difloma kan harkokin kuɗi a wata jami'a a ƙasar Girka.  Master of Business Administration ( MBA ), ta samu daga Kampala International University a shekarar 2006. 

 Sana'a 
Syda Bbumba ta yi aiki a matsayin akawu kuma manajar baitulmali na tsawon shekaru 21 a bankin Raya Uganda, daga shekarun 1974 zuwa 1995. Ta kasance memba a Hukumar Zaɓe ta Uganda a shekarar 1996 kafin a zaɓe ta a Majalisar Dokokin Uganda, mai wakiltar gundumar Nakaseke a gundumar Nakaseke. Ta ci gaba da wakiltar wannan mazaɓar a majalisar dokokin Uganda. Ita ce mai ci. 

Daga shekarun 2002 zuwa 2006, ta kasance Ministar Makamashi da Ma'adanai. Daga shekarun 2006 zuwa 2008, ta riƙe muƙamin ministar harkokin jinsi, kwadago da zamantakewa. Bbumba ta ba da rahoto game da matsalolin muhalli na dogon lokaci da ƙaruwar yawan jama'a ya haifar, amma har yanzu shugaba Yoweri Museveni yakan bukaci 'yan Uganda da su haifi 'ya'ya da yawa. 

Daga ranar 18 ga watan Fabrairu 2009 har zuwa 27 ga watan Mayu 2011 ta yi aiki a matsayin ministar kuɗi , kasancewarta mace ta farko da ta taɓa yin wannan muƙami a tarihin ƙasar.  An sake naɗa ta a matsayin Minista na Gender, Labour & Social Development a ranar 27 ga watan Mayu 2011, ta maye gurbin Gabriel Opio, wanda aka cire daga majalisar.  Ta yi murabus daga muƙamin ta a ranar 16 ga watan Fabrairun 2012 bisa zargin karkatar da kuɗaɗen gwamnati amma ta ci gaba da riƙe kujerarta ta majalisar dokoki. 

 Sauran ayyuka 
Da aka naɗa ta a matsayin ministar kuɗi ta Uganda, Syda Bbumba ta kuma zama shugabar kwamitin gudanarwa na bankin raya gabashin Afirka (EADB).  Haka kuma a matsayinta na Ministar Kuɗi, ta zama mai kula da Asusun Tsaron Jama'a na ƙasa  (NSSF), wata kungiya ce ta gwamnati wacce a da ke ƙarƙashin ma'aikatar Jinsi, Kwadago da Ci gaban Jama'a, wacce ta baro. An koma NSSF daga Ma'aikatar Gender zuwa Ma'aikatar Kuɗi a cikin watan Oktoba 2004.  A wani sauyi na majalisar ministocin da aka yi a ranar 27 ga watan Mayu 2011, an mayar da Syda Bbumba zuwa ma'aikatar jinsi a matsayin sabuwar minista. An maye gurbinta da Maria Kiwanuka a ma'aikatar kuɗi. 

 Duba kuma 

 Majalisar ministocin Uganda
 Gundumar Nakaseke
 Majalisar Uganda

 Manazarta 

Rukuni:Rayayyun mutane
Rukuni:Haifaffun 1952